CELEX: 32006R0338
Language: sl
Date: 2006-02-24
Title: Uredba Komisije (ES) št 338/2006 z dne  24. februarja 2006  o uvrstitvi določenega blaga v kombinirano nomenklaturo

25.2.2006   
            
            
               SL
            
            
               Uradni list Evropske unije
            
            
               L 55/3
            
         
      UREDBA KOMISIJE (ES) št 338/2006
   z dne 24. februarja 2006
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87, z dne 23. julija 1987, o tarifni in statistični nomenklaturi ter o skupni carinski tarifi (1), zlasti člena 9(1)(a) te uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu s splošnimi pravili je treba blago, opisano v stolpcu 1 preglednice iz priloge, uvrstiti pod oznake KN, navedene v stolpcu 2, zaradi utemeljitev, navedenih v stolpcu 3.
            
         
               (4)
            
            
               Ob upoštevanju ukrepov, ki v Skupnosti veljajo v zvezi s sistemi dvojne kontrole, in ob upoštevanju predhodnega in naknadnega nadzora Skupnosti za tekstilne izdelke pri uvozu v Skupnost je primerno določiti, da se v skladu s členom 12(6) Uredbe Sveta (EGS) št. 2913/92, z dne 12. oktobra 1992, o uvedbi Carinskega zakonika Skupnosti (2) lahko imetnik sklicuje na zavezujočo tarifno informacijo, ki jo izdajo carinski organi držav članic o uvrstitvi blaga v kombinirano nomenklaturo in ki ni v skladu s to uredbo, še v obdobju 60 dni.
            
         
               (5)
            
            
               Odbor za carinski zakonik ni dal mnenja v okviru roka, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, se uvršča v kombinirano nomenklaturo pod oznako KN iz stolpca 2 te preglednice.
   Člen 2
   Ob upoštevanju ukrepov, ki v Skupnosti veljajo glede sistemov dvojne kontrole, in ob upoštevanju predhodnega in naknadnega nadzora Skupnosti za tekstilne izdelke pri uvozu v Skupnost se je v skladu s členom 12(6) uredbe (EGS) št. 2913/92 mogoče sklicevati na zavezujočo tarifno informacijo, ki jo izdajo carinski organi držav članic in ki ni v skladu s to uredbo, še v obdobju 60 dni.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. februarja 2006
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 2175/2005 (UL L 347, 30.12.2005, str. 9).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z uredbo Evropskega parlamenta in Sveta (ES) št. 648/2005 (UL L 117, 4.5.2005, str. 13).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Gotov tekstilni izdelek iz tkanega materiala (100 % bombaž), nebeljen, pravokotne oblike, velikosti približno 180 × 90 cm, zarobljen po širini in s krajniki po dolžini.
                  (posteljno perilo)
                  (Glej fotografijo št. 638) (1)
                  
               
               
                  6302 31 00
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 7(c) k oddelku XI, opomba 1 k 63. poglavju in besedilo k oznakam KN 6302 in 6302 31 00.
                  Izdelek je „gotov“ v smislu opombe 7(c) k oddelku XI, ker sta dva njegova roba zarobljena.
                  Glede na značilnosti, primernost za pranje, mere in material, iz katerega je narejen, ima ta izdelek značilnosti posteljnega perila, ker ščiti žimnico pred običajno obrabo, če je nameščen po širini. Zato se šteje, da je izdelek posteljno perilo v smislu oznake KN 6302 31 00.
                  Glej tudi pojasnjevalne opombe HS k tarifni številki 6302, prvi odstavek in (1).
               
            
         
      
         (1)  Fotografija je zgolj informativna.